У наўпроставым эфіры каналу ОНТ выступіў першы намесьнік міністра ўнутраных справаў Алег Пякарскі. Ён пацьвердзіў інфармацыю пра інцыдэнт з двума мікрааўтобусамі. Паводле ягоных словаў, каля 100 чалавек з дубінкамі не далі дагледзець транспартныя сродкі. Было выклікана падмацаваньне. Адбылася сутычка. Паводле намесьніка міністра, тры супрацоўнікі спэцслужбаў шпіталізаваныя. Выяўленыя ў мікрааўтобусах газавыя балёнчыкі, іншыя небясьпечныя прадметы. Намесьнік міністра ў сваёй прамове спаслаўся на досьвед 2008 году, калі адбыўся выбух на сьвяце Незалежнасьці ў Менску.